Gynecomastia

Gynecomastia (dem sanso spell am gynaecomastia) be de non-cancerous enlargement of one anaa both breasts insyd men secof de growth of breast tissue as a result of a hormone imbalance between estrogens den androgens. Updated by Brent Wisse (10 November 2018) Physically speaking, gynecomastia be completely benign, buh e dey associate plus significant psychological distress, social stigma, den dysphoria.

Gynecomastia fi be normal insyd newborn male babies secof exposure to estrogen from de mommie, insyd adolescent boys wey dey go thru puberty, in older men over de age of 50, den insyd obese men. Chaw occurrences of gynecomastia no dey require diagnostic tests. Gynecomastia fi be caused by abnormal hormone changes, any condition wey dey lead to an increase insyd de ratio of estrogens/androgens such as liver disease, kidney failure, thyroid disease den sam non-breast tumors. Alcohol den sam drugs sanso fi cause breast enlargement. Oda causes fi include Klinefelter syndrome, metabolic dysfunction, anaa a natural decline insyd testosterone production. Dis fi occur even if de levels of estrogens den androgens both be appropriate, buh dem alter de ratio.

Gynecomastia be de most common benign disorder of de male breast tissue wey dey affect 35% of men, wey e be most prevalent between de ages of 50 den 69. E be normal for up to 70% of adolescent boys make dem develop gynecomastia to sam degree. Of dese, 75% resolve within two years of onset widout treatment. If de condition no dey resolve within 2 years, anaa if e dey cause embarrassment, pain anaa tenderness, treatment be warranted. Medical treatment of gynecomastia wey na e persist beyond two years be often ineffective. Gynecomastia be different from "pseudogynecomastia", which be commonly present insyd men plus obesity.

Na dem find medications such as aromatase inhibitors e be effective den even insyd rare cases of gynecomastia from disorders such as aromatase excess syndrome anaa Peutz–Jeghers syndrome, buh surgical removal of de excess tissue fi be needed to correct de condition. Insyd 2019, na 24,123 male patients undergo de procedure insyd de United States, wey dey account for a 19% increase since 2000.

 References 

 External links 

Category:Andrology
Category:Breast diseases
Category:Endocrine diseases
Category:Medical conditions wey relate to obesity
Category:Men's health
Category:Translated from MDWiki